cyanic-selkie/wikianc huggingface dataset:
Diels–Alder-reaktio
Dienofiili
Dienofiilien aktiivisuuteen voidaan vaikuttaa käyttämällä Lewis-happoja, kuten niobiumpentakloridia. Esimerkiksi syklopentadieeni ei reagoi sykloheksenonin kanssa huoneenlämpötilassa eikä myöskään paremman saannon antavassa -78 °C lämpötilassa, jolloin sivureaktio, syklopentadieenin dimerisoituminen, on vähäisempää. Sen sijaan käytettäessä Lewis-happoa, kuten alumiinikloridia tai niobiumpentakloridia reaktio tapahtuu. Alumiinikloridia käytettäessä muodostuu isomerien seos, kun taas niobiumpentakloridilla saadaan selektiivisesti vain yhtä isomeeria. center|500px
Stereoselektiivisyys
Diels–Alder-reaktio on stereospesifinen. Dienofiilin stereokemia on myös tuotteessa. Jos dienofiilissä on substituentteja trans-asemassa ovat ne trans-asemassa myös reaktiotuotteessa eli eri puolella rengasta. Vastaavasti, jos dienofiilin konformaatio on cis-konformaatio, on sama konformaatio myös tuotteessa. Tämä periaate pätee myös dieeneille.
Endo-sääntö
Lähes kaikissa Diels–Alder-reaktioissa endo-isomeeri on kineettinen tuote ja ekso-isomeeri termodynaaminen tuote.
Regioselektiivisyys
Diels–Alder-reaktiossa transitiotilan tuote on aromaattisen yhdisteen kaltainen. Tämä vaikuttaa substituenttien sijoittumiseen rengasrakenteessa. Jos dieenin hiilivetyketjun päässä on elektroneja luovuttava atomiryhmä ja dienofiili sisältää elektroneja puoleensa vetävän ryhmän ovat nämä substituentit tuotteessa orto-asemassa. Jos dieenin substituentti on hiilivetyketjun keskellä on tuote para-isomeeri.
Liuottimien ja katalyyttien vaikutus reaktioon
Diels–Alder-reaktion yhteydessä ei välttämättä tarvitse käyttää liuottimia. Jos liuottimia käytetään, ovat yleisimpiä hiilivedyt, jotka liuottavat hyvin orgaanisia yhdisteitä. Veden lisääminen orgaaniseen liuottimeen kiihdyttää reaktiota ja lisää selektiivisyyttä endo-isomeerin suuntaan. Tämä johtuu siitä, että veteen liukenemattomat orgaaniset lähtöaineet muodostavat pisaroita ja pisaroiden vuorovaikutukset veden kansa kokoavat ne yhteen, jolloin lähtöaineiden kohtaavat toisensa paremmin.
Lewis-happoja voidaan käyttää reaktion katalyyttinä. Katalyyttinen toiminta perustuu siihen, että Lewis-happo sitoutuu dienofiilin elektroneja puoleensa vetävään ryhmään, jolloin dienofiilin LUMO:n energiataso madaltuu entisestään. Tällainen katalyysi voi myös parantaa reaktion regioselektiivisyyttä.
Retro-Diels–Alder-reaktio
Dieeni ja dienofiili muodostavat sykloadditiotuotteen. Tämä tuote voi kuitenkin hajota korkeassa lämpötilassa, jolloin reaktiota kutsutaan retro-Diels–Alder-reaktioksi. Reaktiolla on synteettistä arvoa, koska alkuperäisestä Diels–Alder-reaktion tuotteesta voi näin muodostue uusia erilaisia dieenejä tai dienofiilejä. Alla olevassa esimerkissä kuumennetaan kinonin ja 1,3-sykloheksadieenin sykloadditiotuotetta, jolloin rakenteesta eliniminoituu eteeniä ja muodostuu antrakinoni. 350px|center
Asymmetrinen Diels–Alder-reaktio
Asymmetrisissä Diels–Alder-reaktiossa muodostuva tuote on ainoastaan yhtä enantiomeerista muotoa. Reaktio tapahtuu asymmetristen katalyyttien kuten imidatsolipohjaisten niin kutsuttujen MacMillan-katalyyttien avulla. Esimerkkinä sykloheksadieenin ja akroleiinin reaktio. center|350px
Kiraalisessa synteesissä voidaan käyttää myös kiraalisia apuaineita. Käyttämällä L-asparagiinihaposta johdettua kiraalista apuainetta syklopentadieenin ja akryylihapon välinen reaktio tuottaa yhdisteen, jolla on kolme kiraalista hiiliatomia. Tuote on pääasiassa endo-konformaatiossa ja sen enantioylimäärä on 54 %. center|500px
Satellite (kappale)
”Satellite” on saksalaisen Lena Meyer-Landrutin kappale, jolla Saksa voitti vuoden 2010 Eurovision laulukilpailun.
Kappale on tanskalaisen John Gordonin ja yhdysvaltalaisen Julie Frostin kirjoittama. Se kirjoitettiin kilpailua varten ja valittiin yli 300 lauluista maan karsinnan finaaliin. Finaalissa kappaleen esitti kaksi artistia: Jennifer Braun balladina ja Lena Meyer-Landrut nopeampana versiona. Katsojat äänestivät Lena Meyer-Landrutin version puolesta.
Kappaleen sanat käsittelevät todella epätoivoista naista, joka taistelee poikaystävänsä rakkaudesta, välittämättä siitä, miten poikaystävä kohtelee häntä.
Mustatupelo
Mustatupelo (Nyssa sylvatica) on Pohjois-Amerikan itäosista kotoisin oleva suurikokoinen, kesävihanta puu, joka kuuluu tupeloiden sukuun ja tupelokasvien heimoon. Siitä tunnetaan kaksi muunnosta, jotka erotetaan toisistaan elinympäristön perusteella: ylänköjen ja jokivarsien karkeajakoisissa maalajeissa kasvava var. sylvatica eli ’mustatupelo’ ja alluviaalisissa, hienojakoisissa maalajeissa kasvava var. biflora eli ’suotupelo’.
Ulkonäkö ja koko
thumb|left|160px|Mustatupelo syysasussaan [[West Pointissa New Yorkissa.]] Mustatupelo on melko nopeakasvuinen ja pitkäikäinen puu, joka kasvaa keskimäärin 18–24 metriä korkeaksi. Parhailla kasvupaikoilla se voi kuitenkin saavuttaa yli 35 metrin korkeuden ja 120 senttimetrin rinnankorkeusläpimitan.
Mustatupelolla on suora runko, leveän kartiomainen tai pylväsmäinen latvus, tiheä lehvästö ja hennot, siirottavat haarat. Rämealueilla kasvavat puuyksilöt (var. biflora) ovat yleensä tyviosastaan hyvin leveitä ja niillä on syvälle maahan ulottuva pääjuuri. Kaarna on harmaanruskeaa ja alkaa vanhemmiten halkeilla epäsäännöllisiksi harjanteiksi ja vinoneliön muotoisiksi levyiksi. Nahkaiset lehdet sijaitsevat varrella kierteisesti tiheinä ruusukkeina. Lehtilapa on leveänsoikea, ehytlaitainen, kalju ja kiiltävän tummanvihreä. Syksyllä lehdet muuttuvat kauniin kirkkaanpunaisiksi tai keltaisiksi.
Mustatupelo kukkii huhti–kesäkuussa ja kantaa hedelmää syys–lokakuussa. Se on enimmäkseen kaksikotinen kasvi eli suurin osa sen hede- ja emikukista sijaitsee eri puuyksilöissä. Pienet, vihertävänvalkoiset kukat sijaitsevat puussa yksittäin tai muodostavat perällisiä ja pyöreitä kukintoja. Mehiläisten tai tuulen pölytettyä emikukat niistä kehittyy noin sentin mittaisia, munan muotoisia ja sinimustia marjoja, jotka putoavat maahan syys–marraskuun aikana. Siemenet leviävät puun ympäristöön marjoja syövien eläinten mukana.
Levinneisyys
thumb|200px|Mustatupelon kaarna halkeilee vanhemmiten voimakkaasti. Mustatupelo on kotoisin Pohjois-Amerikan itäosista, jossa sen levinneisyysalue ulottuu koillisessa Maineen ja New Yorkiin, luoteessa Michiganiin ja Illinoisiin, lounaassa Texasiin ja kaakossa Floridaan. Sitä esiintyy paikallisesti myös Meksikon keski- ja eteläosissa.
Käyttö
Mustatupeloa hyödynnetään paljon hunaja- ja koristekasvina. Sen kevyestä ja tasasyisestä puuaineksesta valmistetaan sahatavaraa, puuviilua ja selluloosaa sekä jonkin verran ratapölkkyjä. Tupeloviilua käytetään erilaisten laatikoiden, korien, huonekalujen ja sisustuselementtien rakennusmateriaalina. Koska puuaines on verraten kestävää, siitä tehdään myös lattialautoja, lasitehtaiden valsseja, aseiden periä ja erilaisia pölkkyjä.
Mustatupelo tarjoaa suojaa ja ravintoa monille villieläimille. Linnut ja nisäkkäät syövät sen marjoja ja valkohäntäpeura käyttää ravinnokseen sen nuoria versoja.
Gunilla Nyroos
Gunilla Birgitta Nyroos (s. 7. lokakuuta 1945, Vaasa, Suomi) on suomenruotsalainen näyttelijä. Hän on näytellyt yli 30 elokuvassa, näihin lukeutuvat muun muassa Berget på månens baksida, Hyvä tahto ja Mio, poikani Mio.
Viimeinen tuomio (maalaus)
thumb|[[Apostoli Bartolomeus pitelee nyljettyä nahkaa käsissään. Monet taidehistorioitsijat pitävät sitä Michelangelon omakuvana. ]]
Helvettijärvi (Ruovesi)
Helvettijärvi on Pirkanmaalla Ruovedellä Riekkolanperän kylän lähellä sijaitseva järvi, joka kuuluu Kokemäenjoen vesistöön.
Viimeinen tuomio (maalaus)
Viimeinen tuomio on Michelangelon vuosina 1537–1541 maalaama fresko Sikstuksen kappelissa Vatikaanissa. Freskon keskellä Kristus istuu valtaistuimellaan apostolien ja muiden pyhimysten ympäröimänä. Hänen tuomionsa on niin kauhistuttava, että hänen oikealla puolella istuva Maria kääntää katseensa muualle. Kristuksen vasemmalla puolella autuaat nousevat taivaaseen, kun taas oikealla puolella kadotukseen tuomitut putoavat syvyyksiin, missä alamaailman lautturi Kharon soutaa heitä Haadekseen.
Helvettijärvi (Ruovesi)
Maantietoa
Järven pinta-ala on 2,2 hehtaaria ja se on 500 metriä pitkä ja 50 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Paloveden lähialueeseen (35.321) se kuuluu. Järven vedenpinnan korkeus on 140,2 metriä mpy.
Viimeinen tuomio (maalaus)
Aiheen kuvaus
Vuonna 1533 paavi Klemens VII pyysi Michelangeloa koristamaan Sikstuksen kappelin suurta alttariseinää. Viisi vuotta aikaisemmin Rooma oli joutunut Kaarle V:n joukkojen ryöstämäksi. Elettiin myös aikaa, milloin Lutherin uskonpuhdistus alkoi levittäytyä. Paavi halusi muistuttaa maalauksella Jumalan rangaistusta ihmisten synneistä. Michelango aloitti työnsä vasta paavi Paavali III käskystä vuonna 1535. Töiden alta jouduttiin hävittämään vanhempia freskoja sekä muuraamaan umpeen kaksi alttarin yläpuolella ollutta ikkunaa. Seinää kallistettiin sisäänpäin, ettei pöly voisi laskeutua siihen. Michelangelo työskenteli freskon parissa seitsemän vuotta. Jo töiden alkuvaiheessa hän sai kritiikkiä alastomista ihmishahmoista. Yksi kritiikin esittäjistä oli paavin seremoniamestarina toiminut Biagio Da Cesena. Michelangelo maalasi oikeaan alakulmaan Minoksen, Helvetin tuomarin. Lihava, aasinkorvainen hahmo, jota käärme puree nivusista, kuvasi aikalaisten mielestä juuri Cesenaa. Kerrotaankin, että Cesena oli kannellut asiasta paaville, joka oli vastannut toimivaltansa päättyvän helvetin porteille.
Hakajärvi (Ruovesi)
Hakajärvi on Pirkanmaalla Ruovedellä Riekkolanperän kylän lähellä sijaitseva järvi, joka kuuluu Kokemäenjoen vesistöön.
Viimeinen tuomio (maalaus)
Alastomuus
Viimeinen tuomio esiteltiin 31. lokakuuta vuonna 1541 ja se aiheutti heti närää kirkonmiehissä alastomilla ihmishahmoillaan. Michelangelon kuoleman jälkeen vuonna 1564 paavi Pius IV määräsi Daniele da Volterran peittämään Trentonin kirkolliskokouksen määräyksiä mukaillen freskon alastomat mieshahmot. Freskon entisöinti valmistui vuonna 1993. Entisöinnissä kävi ilmi, että muun muassa Jeesuksen lannevaate on itse Michelangelon maalaama. Entisöinnin aikana poistettiin osa lannevaatteista.
Hakajärvi (Ruovesi)
Maantietoa
Järven pinta-ala on 2,0 hehtaaria ja se on 250 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 650 metriä.
J-P Pirinen
Koomikko -taikuri J-P Pirinen
Hakajärvi (Ruovesi)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Paloveden lähialueeseen (35.321) se kuuluu. Järven vedenpinnan korkeus on 125,8 metriä mpy.
J-P Pirinen
Juha-Pekka "J-P" Pirinen (s. 1980) on kouvolalainen ammattitaikuri ja stand up -koomikko. Pirinen on työskennellyt päätoimisena taikurina vuodesta 2006 lähtien. Hän kiertää Suomea kahden eri "hahmon" voimin: taikuri-koomikko J-P Pirinen, sekä lastentaikuri JiiPee. Pirinen on myös ainut suomalainen taikuri, joka kiertää stand up -klubeilla esiintymässä niin koomikkona kuin taikurinakin.
Pirinen on vieraillut myös monissa TV-ohjelmissa Suomen pääkanavilla kuten Ne Salmiset (MTV3), Buusteri (Nelonen) ja Hiki (TV2).
J-P Pirinen on myös Mökkitaikurit Ry:n perustajajäsen.
Juha-Pekka on veljeskunta OT-112 Kouvola jäsen.
14 talvea
14 Talvea – Mustan kuun lauluja 1993–2007 on suomalaisen black metal -yhtyeen Mustan kuun lapsien kokoelma-albumi. Se julkaistiin vuonna 2011 levymerkillä Roihu Records.
This Is Tom Jones
This is Tom Jones on Tom Jonesin albumi vuodelta 1969. Levyllä on 12 kappaletta. Levy-yhtiönä toimi Decca Records.
Marsaxlokk FC
Marsaxlokk FC on jalkapalloseura Maltan Marsaxlokkista. Joukkue perustettiin vuonna 1949, ja se pelaa maansa korkeimmalla sarjatasolla Maltan Valioliigassa. Se voitti ensimmäisen ja toistaiseksi ainoan liigamestaruutensa kaudella 2006–07.
Minna Suoniemi
Minna Suoniemi (s. 17. huhtikuuta 1972 Tampere) on suomalainen videotaiteilija. Hän opiskeli Kuvataideakatemiassa, Helsingissä ja työskenteli freelancerina Suomessa. Hän on pitänyt näyttelyitä Suomessa, Itävallassa, Puolassa, Yhdysvalloissa, Englannissa, Ruotsissa, Etelä-Amerikassa ja Aasiassa.
Suoniemi työskentelee mediataiteen lehtorina Aalto-yliopiston taiteen laitoksella.
Hopeapiippo
Hopeapiippo (Luzula nivea) on vihviläkasvien (Juncaceae) heimoon, piippojen (Luzula) sukuun kuuluva monivuotinen kasvilaji, jota käytetään koristekasvina sekä leikkokukkana. Luonnonvaraisena hopeapiippoa kasvaa Keski- ja Etelä-Euroopassa.
Hopeapiippo on ainavihanta ruohovartinen kasvilaji. Se kasvaa noin puoli metriä korkeaksi ja on kasvutavaltaan mätästävä. Hopeapiipon kukintona on varren päässä sijaitseva, valkoisista kukista koostuva kukkarykelmä.
Pienimmän neliösumman suora
Pienimmän neliösumman suora on käytännöllinen menetelmä lineaarisen mallin sovittamiseksi havaintoaineistoon, jossa jonkin muuttujan voidaan olettaa riippuvan lineaarisesti toisen muuttujan arvoista.
Menetelmän lähtökohtana on valita lineaarisen mallin kertoimet siten, että havaittujen arvojen ja mallin antamien arvojen erotuksista laskettujen neliöiden summa saa pienimmän mahdollisen arvonsa.
Tarkastellaan data-aineistoa, joka sisältää n kappaletta havaintopareja (x_i,y_i). Oletetaan, että y-arvot riippuvat x-arvoista lineaarisen mallin y=A+Bx mukaisesti. Tehtävänä on löytää kertoimille A ja B sellaiset arvot, että virheneliösumma saa pienimmän mahdollisen arvonsa.
Kun summan termissä esiintyvä neliö puretaan auki, summa hajotetaan osasummiin, asetetaan näin saadun lausekkeen osittaisderivaatat kertoimien A ja B suhteen nolliksi ja ratkaistaan näin saatu lineaarinen yhtälöpari kertoimien suhteen, saadaan ratkaisu: missä
Havaintoarvoista voidaan myös laatia taulukko, johon varataan omat sarakkeet arvoille x_i, y_i, x_i^2, x_iy_i ja y_i^2. Tarvitut summat saadaan tällöin suoraan ko. taulukon sarakesummina.
Aiheesta enemmän
Tilastollista terminologiaa ja matriisilaskentaa käyttäen samaa asiaa käsittelee artikkeli Lineaarinen regressioanalyysi.
Taalainmaan korkeakoulu
Taalainmaan Korkeakoulu on korkeakoulu (högskola) joka sijoittuu Faluniin ja Borlängeen, Taalainmaalla, Ruotsissa.
Taalainmaan Korkeakoulu on yksi Ruotsin nuorimmista korkeakouluista, ja se on perustettu vuonna 1977. Se sijaitsee Taalainmaalla, 200 kilometriä luoteeseen Tukholmasta.
Oppilaitoksella on noin 14 882 opiskelijaa. Noin puolet opiskelijoista sijoittuu kampukselle Falunissa, maakunnan pääkaupungissa ja loput opiskelijat opiskelevat joko Borlängessä tai etäopiskeluna. Taalainmaan Korkeakoululla on suhteellisen paljon etäopiskelijoita.
Historia
Vuoden 1977 korkeakoulureformissa syntyi Korkeakoulu Falun/Borlänge, joka vuoden 1995 jälkeen on ollut nimeltään Taalainmaan Korkeakoulu (Högskolan Dalarna). Falunissa toimi aikaisemmin opettajankoulutuskeskus, joka yhdistettiin uuteen korkeakouluun. Vuonna 1982 korkeakoulun Borlängen toimipiste muutti Tielaitoksen tiloihin. 1990 toimintansa aloittivat CITY- (Teollisen teknologian ja koulutuksen keskus) ja CTS-projektit (Liikenteen- ja sosiaalisten tutkimusten keskus).
Organisaatio
Korkeakoulu on jaettu kolmeen tiedekuntaan:
Korkeakoulun tutkimus- ja yhteistyökeskukset ovat seuraavat:
Koulutus ja Oppilaat
Taalainmaan Korkeakoululla on yli 60 koulutusohjelmaa, joista 16 maisteritasolla, ja 1 330 kurssia.
Korkeakoulu järjestää myös toisen asteen opetusta, esimerkiksi ruotsin- ja englanninkielen kursseja. Koulutusta käytännön alalla annetaan lastenohjaajan, insinöörin, opettajan, sairaanhoitajan, sosiaaliohjaajan, erikoissairaanhoitajan ja hammashygienistin koulutusohjelmissa.
Côte d’Albâtre
thumb|Alabasterirannikkoa Côte d’Albâtre on osa Englannin kanaalin rannikkoa Seine-Maritimen departementissa Ylä-Normandian hallintoalueella Ranskassa. Rannikko on 120 km pitkä ja ulottuu Le Havresta Le Tréportiin. Rannikko on saanut nimensä valkoisista jyrkistä kalkki- ja piikivikallioista, joita meri ja tuuli ovat kuluttaneet, samalla muodostaen mereen myös raukkeja.
Taalainmaan korkeakoulu
Tutkimus
Tutkimus on pääasiassa soveltavaa ja toteutetaan yhteistyössä teollisuuden ja muiden sidosryhmien kanssa. Korkeakoululla ei ole itsessään oikeutta tarjota tohtorintasoisia jatkotutkintoja.
Côte d’Albâtre
Impressionismi
Rannikko tuli kuuluisaksi useiden impressionistien, kuten Eugène Boudin, Camille Pissarro ja Alfred Sisley, matkustaessa rannikolle maalaamaan valkoisia jyrkänteitä ja vehmaita ylänköjä.
Taalainmaan korkeakoulu
Tutkimusalueet
Taalainmaan Korkeakoulun Tutkimus keskittyy seuraaville alueille:
Oppilastoiminta
Taalainmaan Korkeakoulun Oppilaskunta on muodostettu aikaisempien erillisten Falunin ja Borlängen oppilaskuntien tilalle. Oppilaskunnan talo Falunissa avattiin 2006 ja siellä sijaitsee toimisto, disko ja pubi. Oppilaskunnan talo Borlängessä avattiin 2004 ja siellä sijaitsee toimisto, ravintola, disko ja pubi. Falunin talon nimi on Kåre ja Borlängen Tenoren.
Kauppa- ja teollisuushallitus
Kauppa- ja teollisuushallitus (vuoteen 1918 teollisuushallitus) oli vuosina 1885–1926 toiminut suomalainen valtion keskusvirasto. Sen tuli alkuaan valvoa ja edistää Suomen teollisuutta, koota siitä tilastoja ja katsauksia, antaa lausuntoja sekä johtaa maan teknillisiä oppilaitoksia. Itsenäisyyden aikana toimenkuvaan lisättiin myös kaupan valvontaan liittyviä tehtäviä.
Historia
Teollisuushallitus määrättiin asetuksella 11.2.1889 ylläpitämään tavaramerkkirekisteriä, 2.5.1895 kaupparekisteriä ja 21.1.1898 patenttirekisteriä.
Koska Kauppa- ja teollisuushallituksen tehtävien katsottiin olevan suurelta osin päällekkäisiä Kauppa- ja teollisuusministeriön tehtävien kanssa, virasto lakkautettiin vuoden 1926 alusta ja sen tehtävät siirrettiin ministeriölle. Vuonna 1941 perustettiin Patentti- ja rekisterihallitus samoja tehtäviä hoitamaan.
Lähteet
Pääjohtajakunta, s. 198–201. SKS, Helsinki 2005.
Vanavara
Vanavara on kylä Krasnojarskin aluepiirin Evenkian piirissä Venäjällä. Se sijaitsee piirin eteläosassa Podkamennaja Tunguskaan laskevan Vanavarka-joen suussa. Asukkaita on 3 400 henkeä (vuonna 2009).
Paikkakunta on syntynyt 1900-luvun alussa. Vuoteen 2004 saakka se toimi Evenkian autonomiseen piirikuntaan kuuluneen Tunguskan–Tšunjan piirin keskuksena.
Asukkaista noin 8 % on pohjoisten alkuperäiskansojen edustajia, lähinnä evenkejä. Suurin osa väestöstä saa toimeentulonsa julkisista palveluista, metsästyksestä ja kalastuksesta. Kylässä toimii kolme lastentarhaa, keskikoulu, kerhotalo, kirjasto, kuntoutuskeskus, vanhainkoti ja piirisairaala.
Vanavarasta on säännöllistä lentoliikennettä Krasnojarskiin, Turaan ja piirin muihin asutuksiin.
Oula Forsström
right|thumb|250px|Oula Forsström
Oula Forsström (s. 15. heinäkuuta 1993 Espoo) on suomalainen pesäpalloilija, jolla on Hyvinkään Tahkon kanssa sopimus vuoden 2013 loppuun saakka.
Forsström pelasi ensimmäisen Superpesis-ottelunsa jokerina kaudella 2012 ottelussa Jyväskylän Kiriä vastaan Jyväskylässä. Hän pääsi runkosarjan viimeisellä kierroksella ensi kertaa myös ulkokentälle. Pudotuspeleissä Forsström oli mukana jokaisessa Tahkon ottelussa. Kaudella 2013 Forsström jatkoi Tahkon edustusjoukkueen ringissä. Hän ei kuitenkaan pelannut Superpesiksessä, sillä Forsström oli armeijassa. Sen sijaan hän pelasi Tahkossa poikien Superpesistä sekä Ykköspesistä Puna-Mustissa, jonka kanssa Tahkolla on yhteistyösopimus. Forsström pelaa sekä etenijänä että vaihtajana. Ulkokentällä hän pelaa etukentällä. Hän on voittanut Tahkossa C-pojissa SM-kultaa ja A-pojissa SM-pronssia.
Brigitte Engerer
thumb|right|Brigitte Engerer
Brigitte(-Marie-Raymonde) Engerer (27. lokakuuta 1952 Tunis – 23. kesäkuuta 2012 Pariisi) oli ranskalainen pianisti.
Engerer aloitti pianonsoiton 4-vuotiaana ja opiskeli Pariisin konservatoriossa vuosina 1963–1969. Vuonna 1969 hän pääsi stipendillä Moskovan konservatorioon, jossa sai opetusta Stanislav Neuhausilta ja josta valmistui vuonna 1975. Hän pysyi Moskovassa vielä yhdeksän vuoden ajan tämän jälkeen. Engerer palkittiin Kansainvälisessä Tšaikovski-kilpailussa (1974) ja Kuningatar Elisabetin musiikkikilpailussa (1978). Vuonna 1980 Herbert von Karajan kutsui hänet soittamaan Berliinin filharmonikkojen kanssa näiden satavuotisjuhlallisuuksissa. Tämä edisti merkittävästi Engererin uraa. Hän pääsi tekemään esimerkiksi debyyttinsä New Yorkin filharmonikkojen kanssa Zubin Mehtan johdolla.
Engerer sai Kunnialegioonan upseerin (2004) ja Kansallisen ansioritarikunnan komentajan (2011) arvot.
Kompanjärvi
Kompanjärvi on Pirkanmaalla Ruovedellä Juurakonperän kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 3,9 hehtaaria ja se on 550 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 1,2 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Paloveden lähialueeseen (35.321) se kuuluu. Järven vedenpinnan korkeus on 98,4 metriä mpy.
Orai
thumb|Rautatieasema Orai on kaupunki ja kunta Intiassa Jalaun piirikunnassa Uttar Pradeshin osavaltiossa.
Kaupungissa asui 139 318 ihmistä vuoden 2001 väestönlaskennan mukaan.
Gabriella Verrasztó
Gabriella Verrasztó (s. 25. lokakuuta 1961 Budapest) on unkarilainen uimari. Hän edusti Központi Sportiskola Sportegyesüle -seuraa.
Myös Gabriella Verrasztón veli Zoltán Verrasztó, veljentytär Evelyn Verrasztó ja veljenpoika Dávid Verrasztó ovat olympiauimareita.
Live at Cardiff Castle
Live at Cardiff Castle on Tom Jonesin vuonna 2002 julkaistu DVD, joka on tallennettu hänen 28. heinäkuuta 2001 Cardiffin linnassa Walesissa pitämästään konsertista.
Lauri Honko
Lauri Olavi Honko (6. maaliskuuta 1932 Hanko – 15. heinäkuuta 2002 Turku) oli suomalainen folkloristi ja uskontotieteen professori. Hän oli myös Skandinavian empiirisen kulttuuritutkimuksen uranuurtaja.
Honko väitteli tohtoriksi Helsingin yliopistosta vuonna 1959 aiheesta Krankheitsprojektile: Untersuchung über eine urtümliche Krankheitserklärung. Vuodesta 1961 vuoteen 1963 hän toimi folkloristiikan ja uskontotieteen ylimääräisenä professorina Turun yliopistossa ja myöhemmin vuodesta 1971 lähtien vakinaisena professorina. Vuonna 1997 hänestä tuli emeritusprofessori. Vuonna 1998 hän perusti Kalevala-instituutin Turun yliopistoon.
Hän oli vuodesta 1972 Nordic Institute of Folkloren johtaja ja vuodesta 1974 vuoteen 1989 ISFNR:in presidentti. Sen lisäksi hän oli Folklore Fellows’ Communicationsin päätoimittaja, kuten myös Temenosin, NIF Newslettersin ja Studia Fennican.
Hamniganit
Hamniganit ovat mongolilaista hamniganin kieltä puhuva etninen ryhmä Mongoliassa, Venäjällä ja Kiinassa. Mongolian ja Kiinan hamniganeista suurin osa puhuu myös evenkin kielen hamniganin murretta. Ryhmän nimityksen uskotaan perustuvan tunguusikielten ”vuoristolaisia” tarkoittavaan sanaan. Burjaatin kielessä sana hamnigan tarkoittaa evenkejä.
Asuinalue ja määrä
Mongoliassa hamniganit asuvat Hentiin ja Dornodin aimakeissa, Venäjällä Onon-joen varrella Taka-Baikalian aluepiirin Kyran, Akšan, Karymskojen, Šilkan ja Ononin piireissä sekä Agan Burjatiassa, Kiinassa Sisä-Mongolian autonomisen piirin Hulunbuirin alueella. Mongoliassa heitä arvioidaan olevan 15 000, Venäjällä 2 000 ja Kiinassa 1 500 henkeä. Venäjällä hamniganeja pidetään burjaatteina ja Mongoliassa mongoleina. Kiinan puolella hamniganit lasketaan virallisesti osaksi evenkkejä.
Kulttuuri
Perinteisiä elinkeinoja ovat karjanhoito, erityisesti hevosten kasvatus, maanviljely ja metsästys. Elinkeinonsa perusteella hamniganeja on nimitetty myös ”hevostunguuseiksi”.
Tyler Madden
Tyler Madden (s. 9. marraskuuta 1999 Albany, New York, Yhdysvallat ) on yhdysvaltalais-kanadalainen jääkiekkoilija, joka pelaa NHL-seura Los Angeles Kingsin organisaatiossa. Hän pelannee lähinnä AHL-joukkue Ontario Reignissa. Madden on pelipaikaltaan keskushyökkääjä. Hän laukoo oikealta.
Seuraura
Madden syntyi New Yorkin Albanyssa. Hänen isänsä John vietti kymmenen vuotta New Jersey Devilsissa, kunnes Tyler muutti perheineen 10-vuotiaana Chicagoon vuonna 2009, kun John siirtyi pelaamaan Chicago Blackhawksiin. Seuraavaksi kaudeksi 2010–2011 Tyler Madden siirtyi Minnesota Bladesin junioreihin, kun John siirtyi pelaamaan Minnesota Wildiin. Hän jatkoi juniorivuosiaan Minnesotassa myöhemmin Edina YHA:ssa. Madden kävi high schoolin Connecticutissa Avon Old Farms Schoolissa. Kesällä 2015 hänet varasi sekä Sudbury Wolves 154. pelaajana OHL:n varaustilaisuudessa että Omaha Lancers 190. pelaajana USHL:n varaustilaisuudessa. Kaudella 2015–2016 Madden jatkoi Avon Old Farmsissa, jonka kapteenina hän toimi.
Bloomington Thunder varasi Maddenin uudelleen USHL:ään koko varaustilaisuuden kolmantena pelaajana kesällä 2017. Hän siirtyi Central Illinois Flying Aces -nimeen siirtyneeseen joukkueeseen kaudeksi 2017–2018. Kesken kauden, joulukuussa 2017 seura kuitenkin kauppasi Maddenin Tri-City Stormiin vaihdossa hyökkääjä Michael Maloneyyn ja Caleb Ruleen sekä kesän 2018 toisen kierroksen varausvuoroon. Hänet valittiin kauden päätteeksi USHL:n tulokkaiden toiseen tähdistökentälliseen.
Vancouver Canucks varasi Maddenin kolmannella kierroksella 68. pelaajana NHL:n varaustilaisuudessa 2018. Vuosina 2018–2020 hän pelasi Northeastern Universityn yliopistojoukkueessa. Freshman -vuotenaan 2018–2019 Madden oli tehoilla 12+16=28 joukkueen toiseksi paras maalintekijä Brandon Hawkinsin kanssa sekä neljänneksi paras pistemies. Hän voitti kauden päätteeksi Hockey Eastin mestaruuden, valittiin divisioonan kunniavalintatähdistökentälliseen ja tulokkaiden tähdistökentälliseen. Sophomore -vuotenaan 2019–2020 Madden voitti Northeasternin sisäisen piste- ja maalipörssin tehoilla 19+18=37, joilla hän jakoi koko Hockey Eastin maalipörssin toisen sijan neljän muun pelaajan kanssa edellään vain Amherstin John Leonard sekä pistepörssin kahdeksannen sijan kolmen muun pelaajan kanssa. Madden valittiin kauden päätteeksi divisioonan ensimmäiseen tähdistökentälliseen.
Helmikuussa 2020 Vancouver Canucks kauppasi Maddenin NHL-oikeudet, hyökkääjä Tim Schallerin sekä vuoden 2020 toisen ja kesän 2022 ehdollisen neljännen kierroksen varausvuoron Los Angeles Kingsiin vaihdossa hyökkääjä Tyler Toffoliin. Kings saa ehdollisen varausvuoron itselleen, jos Toffoli tekee jatkosopimuksen Canucksin kanssa. Maaliskuussa Madden teki Kingsin kanssa kolmivuotisen tulokassopimuksen. Syyskuussa Kings lainasi hänet sekä neljä muuta Kingsin tulokassopimuspelaajaa; Alex Turcotten, Akil Thomasin, Aidan Dudasin ja Jacob Inghamin kaudeksi 2020–2021 toistaiseksi voimassa olevilla sopimuksilla Saksan DEL-liigan Eisbären Berliniin. Yhteistyön taustalla oli molemmat seurat omistava Anschutz Entertainment Group -yhtiö. Lokakuussa Eisbären uutisoi Maddenin ja Turcotten kuitenkin matkustavan Los Angelesiin loukkaantumisten vuoksi. Tammikuun 2021 harjoitusleirin päätteeksi Kings lähetti Maddenin AHL-joukkue Ontario Reignin vahvuuteen.
Maajoukkueura
Madden pelasi alle 20-vuotiaiden MM-kilpailuissa vuonna 2019, jolloin hän voitti hopeaa. Madden valittiin Suomea vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi.
Madden pelasi myös World Junior A Challengessa vuonna 2017, jolloin hän voitti hopeaa. Madden jakoi tehoilla 3+1=4 Yhdysvaltain sisäisen pistepörssin voiton Jack Duganin ja Blake McLaughlinin kanssa.
Muuta
Maddenin kanadalainen isä John pelasi omalla urallaan hyökkääjänä pudotuspelit mukaan lukien yli tuhat NHL-ottelua ja hän voitti kolme kertaa Stanley Cupin. John Madden toimii nykyään San Jose Sharksin apuvalmentajana.
Energy Star
thumb|right|200px|Energy Star -merkkiä käytetään energiatehokkaissa tuotteissa. Energy Star on energiatehokkaiden kuluttajatuotteiden kansainvälinen standardi. Energy Star luotiin Yhdysvaltain hallinnon ohjelmaksi 1990-luvun alussa, mutta myös muut maat kuten Australia, Kanada ja Euroopan unioni ovat ottaneet ohjelman käyttöönsä. Laitteet, jotka on merkitty Energy Star -merkillä, kuluttavat tavallisesti 20–30 prosenttia vähemmän energiaa kuin viranomaiset edellyttävät. Merkkiä käytetään esimerkiksi tietokoneissa ja niiden lisälaitteissa. Monissa Eurooppaan myytävissä tuotteissa käytetään Energy Star -sertifioinnin sijaan TCO-sertifikaattia.
Historia
Energy Star -ohjelman loi vuonna 1992 Yhdysvaltain ympäristönsuojeluvirasto, ja sen tarkoituksena oli vähentää energian kulutusta ja kasvihuonekaasujen päästöjä. Ohjelman kehitti John S. Hoffman.
Loganair
Loganair Limited on skotlantilainen lentoyhtiö. Loganair operoi Flyben lentoja Skotlannissa sekä Orkneysaarille, Shetlandsaarille ja Ulko-Hebrideille. Lisäksi se operoi lentoja Dundeesta Birminghamiin sekä Pohjois-Irlannin Belfastiin. Loganair lentää myös Scottish Air Ambulance Servicen ambulanssilentoja ja Royal Mailin postilentoja.
Loganairilla on Britannian siviili-ilmailuviranomaisen myöntämä tyypin A operointilisenssi. Se saa kuljettaa matkustajia, rahtia ja postia yli 20-paikkaisilla lentokoneilla. Loganair perustettiin vuonna 1962, ja sen omistaja on vaihtunut useasti. Siitä huolimatta sen nimi ja tunnukset ovat aina pysyneet samoina. Se katsotaankin Yhdistyneen kuningaskunnan vanhimmaksi toiminnassa olevaksi lentoyhtiöksi.
8. heinäkuuta 2011 ilmoitettiin, että Loganair oli ostanut ScotAirwaysin. ScotAirways jatkaa tätä huolimatta operointia omana yhtiönään vanhalla nimellään Suckling Airways ja säilyttää omat lupansa ja lisenssinsä.
Historia
Loganair perustettiin 1. helmikuuta 1962 Logan-rakennusyhtiön lentotaksipalveluksi. Se operoi yhdellä Piper Aztec -koneella Edinburghista Dundeen kaupunkiin. Lähes heti kävi selväksi, että kysyntää säännöllisillekin lennoille löytyi, ja niinpä Loganairin laivasto kasvoi. Kun reittiverkosto kasvoi syrjäisemmille alueille, Loganairin nykyverkosto alkoi muotoutua.
Vuonna 1964 Loganair alkoi operoida saartenvälisiä lentoja Shetlandsaarilla ja Orkneysaarilla. Lentoyhtiöllä on edelleen läheiset suhteet näiden saarten yhteisöiden kanssa. Vuonna 1966 Renfrew'n lentoasema suljettiin ja Loganair siirsi kotipaikkansa Glasgow'hun. Ambulanssilennot aloitettiin 1967 ja kohteina olivat Coll, Colonsay, Oronsay, Isle of Mull sekä Oban. Loganair säilytti jatkossakin suhteensa Scottish Air Ambulance Serviceen ja jatkoi lentoja Britten-Norman BN-2A Islander -koneella. Yhteistyö päättyi kuitenkin 31. maaliskuuta 2006, kun Gama Aviation sai sopimuksen ja alkoi operoida lentoja Beechcraft B200 King Air -koneilla ja Eurocopter EC-135 -helikoptereilla.
Vuodesta 1963 vuoteen 1983 Loganairin omisti Royal Bank of Scotland. Tänä aikana Loganairin reittiverkosto Skotlannin ylämailla ja saarilla alkoi saavuttaa nykyisen muotonsa. Kasvua nopeutti British Airwaysin kasvusuunnitelma, jonka yksi osuus oli matkustajamääriltään vähäisten reittien siirtäminen Loganairin operoitavaksi. Loganairin säännöllinen verkosto kasvoi, ja Orkneysaarilla, Shetlandsaarilla ja Ulko-Hebrideillä oli kattava valikoima kohteita, joihin lennettiin Glasgow'sta ja Edinburghista. Vuonna 1979 uudeksi kohteeksi tuli Derry, ja laajennus Pohjois-Irlantiin alkoi.
Matkustajamäärät olivat jatkuvassa kasvussa, ja Loganair hankki suurempia koneita, kuten Shorts 360 ja Fokker F.27 Friendship. Syyskuussa 1983 British Midland Group hankki enemmistön Loganairin osakkeista. Tähän aikaan Loganair hankki ensimmäiset suihkukoneensa menestyksen ja optimismin seurauksena. BAe 146-200 edusti uusinta teknologiaa lyhyen matkan suihkukoneiden joukossa. Se tarjosi suurta matkustusmukavuutta ja kapasiteettia, ja niinpä Loganair hankki kaksi kappaletta. Niiden avulla avattiin uusia reittejä Kanaalisaarille ja Manner-Eurooppaan. Joulukuussa 1983 Loganair liitettiin Airlines of Britain Groupiin.
Loganair jatkoi laivastonsa kasvattamista: uusia konetyyppejä olivat BAe Jetstream 31, BAe Jetstream 41 ja BAe ATP. 1980-luvun lopulla Loganairilla oli kattava reittiverkosto sekä säännöllisten että tilauslentojen osalta. Näihin aikoihin tehtiin myös kuljetussopimus Royal Mailin kanssa.
Loganairin laajennus jatkui, ja marraskuussa 2003 se ilmoitti suunnitelmistaan reittien ostamiseksi British Airwaysin tytäryhtiö Citiexpressiltä. Nämä reitit olivat Glasgow'sta Stornowayhin, Benbeculaan, Belfastiin, Aberdeeniin ja Isle of Manille sekä Aberdeenista Shetlandiin ja Edinburghista Belfastiin. Näitä reittejä lennettiin British Airwaysin BAe ATP -koneilla, kunnes 28. toukokuuta 2005 niiden tilalle hankittiin lisää Saab 340 -koneita.
Loganair avasi alkuvuonna 2014 reitin Edinburghin ja Norwichin välille, kun Flybe vetäytyi reitiltä. Se varasi reitille Dornier 328 -lentokoneen ja suunnitteli nostavansa liikennöinnin kolmeen kertaan päivässä huhtikuussa 2014.
Maailman lyhin säännöllinen lento
Loganair operoi maailman lyhintä säännöllistä lentoa (Loganairin lento 353). Lento Westrayn lentoasemalta Papa Westrayn lentoasemalle kestää kaksi minuuttia.
Rantalaskeutuminen
Lennot Barran lentoasemalle riippuvat vuorovedestä, koska reitillä käytettävät Twin Otter -koneet laskeutuvat rannalle. Twin Otter on pysynyt Loganairin käytössä juuri tämän reitin vaatimien erityisominaisuuksien vuoksi.
Franchising-operointi
Franchising-operaatiot Loganairin saartenvälisillä lennoilla lopetettiin 2004. Loganair lentää näitä lentoja omalla nimellään.
26. lokakuuta 2008 lähtien Loganair on ollut Flyben franchising-kumppani. Kaikki lennot lennetään Flyben väreissä. Lennot myös myydään Flyben kautta.
Huolto
Loganairin koneet huolletaan Glasgow'n kansainvälisellä lentoasemalla Kirkwallissa. Suuri osa huollosta tehdään Loganairin omassa hangaarissa, jossa on yleensä yksi tai kaksi Saab 340 -konetta ja yksi Twin Otter. Jälkimmäinen tyyppi vaatii erityishuoltoa, koska laskeutuminen rannalle saattaa aiheuttaa suolan kertymistä rakenteisiin. Myös Islander-koneet huolletaan Kirkwallissa.
Kohteet
Irlanti Norja Yhdistynyt kuningaskunta Yhdistyneen kuningaskunnan erillisalueet
Laivasto
Loganairin laivastoon kuuluvat seuraavat lentokoneet (toukokuussa 2019):
Laivaston kehitys
Loganair hankki vuonna 2014 kolme Saab 2000 -konetta.
Culfa
Culfa eli historiallinen Julfa  on kaupunki Culfan piirikunnassa Azerbaidžaniin kuuluvassa Nahitševanin autonomisessa tasavallassa.
Kaupunki sijaitsee Araksjoen varrella Iranin rajalla. Kaupungin aikanaan silkkikaupasta tunnettu historiallinen armenialainen väestö siirrettiin pääosin Iraniin 1600-luvulla.
Maantiede
thumb|vasen|[[Araksjoki Culfan paikkeilla.]] Culfa sijaitsee Araksjoen pohjoisrannalla Nahitševanin kaupungin eteläpuolella. Culfan pohjoispuolella kohoaa vuoria. Araksjoen eteläpuolella on Iran. Ympäröivä seutu on osa kaakkoon leviävää tuliperäistä vyöhykettä. Alue karua ja kivikkoista.
Historiasta
thumb|vasen|Armenialainen hautausmaa vuonna 1830. Culfan eli historiallisen Julfan vaiheista ennen 1500-lukua tiedetään vain hyvin vähän. Sen asukkaita olivat armenialaiset, jotka tunnettiin silkkikauppiaina. Julfan merkitys kasvoi historiallisen Armenian jouduttua muslimien käsiin. Monet armenialaiset pakenivat turvallisemmiksi koetuille alueille ja osa asettui kauppareittien varrelle. Julfa houkutteli paikalle monia armenialaisia kauppiaita, koska se sijaitsi hyvällä reitillä kohti Jerevania, Erzurumia ja Tbilisiä. Silkkiä saatiin puolestaan läheisiltä Karabahin, Širvanin, Gilanin ja Mazandaranin alueilta. Raakasilkkiä myytiin etenkin kohti Eurooppaa. Vuonna 1600 Julfassa vieraillut englantilainen John Cartwright arvioi sen asukasluvun olleen noin 10 000 ja kaupungin käsittäneen 2 000 rakennusta.
Julfa säästyi aluksi Persian safavidien ja osmanien välisiltä tuhoisilta sodilta, joihin usein liittyi poltetun maan taktiikka. Ei ole täysin vaarmaa, sattuiko kaupunki olemaan yksinkertaisesti taistelujen selustassa, vai olivatko sen asukkaat vain tarpeeksi rikkaita maksamaan heidät hävitykseltä säästäneitä lunnaita vihollisarmeijoille. Vuosina 1589–1590 šaahi Abbas I teki sotaretken osmaneja vastaan. Hän valtasi aikaisemmin menettämänsä Tabrizin ja Nahitševanin viipyen jonkin aikaa joukkoineen Julfassa. Vuonna 1604 hän hyökkäsi edelleen kohti Karsia, mutta joutui vetäytymään osmanien vastahyökkäyksen alettua. Abbas käytti jälleen poltetun maan taktiikkaa, mikä tällä kertaa koski myös Julfaa. Koko kylä tuhottiin ja sen asukkaat pakkosiirrettiin Araksjoen yli Iraniin. Monet Julfan armenialaiset päätyivät Isfahaniin, jossa armenialainen kaupunginosa tuli tunnetuksi nimellä Uusi-Julfa.
Muutamia armenialaisia palasi Julfaan myöhemmin 1600-luvulla. Vanhasta Julfasta jäi jäljelle sen historiallinen hautausmaa. Venäjä rakennutti rautatien Tabriziin Julfan kautta jonkin aikaaennen ensimmäistä maailmansotaa. Neuvostoliiton kaudella siitä tuli raja-asema Iranin kanssa. Azerbaidžanin asevoimat muuttivat historiallisen armenialaisen hautausmaan ampuma-alueeksi vuosien 1998 ja 2002 välillä. Hautuasmaa tuhottiin kokonaan vuoteen 2005 mennessä.
Väestö
Azerbaidžanin tilastokeskuksen mukaan Culfan asukasluku oli vuoden 2020 alussa noin 13 500.
Pahalammi (Ruovesi, Riekkolanperä)
Pahalammi on Pirkanmaalla Ruovedellä Riekkolanperän kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 1,1 hehtaaria ja se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 400 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Paloveden lähialueeseen (35.321) se kuuluu. Lammen vedenpinnan korkeus on 123,6 metriä mpy.
Arikaran kieli
Arikaran kieli on Fort Bertholdin reservaatissa Pohjois-Dakotassa asuvien arikarojen puhuma caddolainen kieli. Vuoden 1997 arvion mukaan kielellä oli jäljellä noin 20 puhujaa ja määrä oli vähenemään päin. Arikarat ovat siirtyneet käyttämään pääasiassa englannin kieltä. Arikaran kielellä on julkaistu jonkin verran opetuskäyttöön tarkoitettua materiaalia. Yksi viimeisistä kieltä sujuvasti puhuneista henkilöistä Sahnin Kata kuoli tammikuussa 2010. Hän oli myös niitä harvoja arikaran puhujia, joilla oli valmiudet antaa kielen opetusta.
Gabriel Hirvensalo
Johan Gabriel (Kapri, J. G.) Hirvensalo, sukunimi aik. Lagus (6. tammikuuta 1880 Iisalmi – 18. lokakuuta 1941 Helsinki) oli suomalainen agronomi, osastopäällikkö, maanviljelysneuvos ja nuorsuomalaisten sekä myöhemmin Kansallisen Edistyspuolueen kansanedustaja.
Hirvensalon vanhemmat olivat agronomi, maanviljelijä Bror Gabriel Lagus ja Kaisa Gustafa Huttunen. Hän pääsi ylioppilaaksi Savonlinnan lyseosta 1898 ja valmistui agronomiksi Mustialasta vuonna 1900.
Hirvensalo oli maanviljelijänä Iisalmella 1900–1918 ja Hyvinkäällä 1918–1941. Hän toimi Peltosalmen maanviljelyskoulun opettajana 1900–1901, Pohjois-Savon tietopuolisen karjanhoitokoulun johtajana 1912–1918 sekä Pienviljelysneuvojaopiston johtajana ja maanviljelysopin lehtorina Hyvinkäällä 1929–1937. Hirvensalo oli maataloushallituksen maatalouden tarkastaja 1918–1929 ja maataloushallituksen osastopäällikkö ja maatalousneuvos 1937–1941. Hän oli Itä-Suomen karjanjalostusyhdistyksen sihteerinä 1906–1912. Hirvensalo sai maanviljelysneuvoksen arvon 1929.
Kulkukoiran kellari
right|300px|thumb|Kulkukoiran kellari -kabareen mainos. Mihailovskaja-aukiolla sijainnut suosittu kabaree oli myös marsalkka [[Carl Gustaf Emil Mannerheim|Mannerheimin mielipaikkoja. ]] Kulkukoiran kellari, joka aiemmin tunnettiin Kulkukoira-kabareena, sijaitsee Taiteiden aukiolla (ent. Mihailovskaja-aukio) Pietarissa. Paikka avattiin ensimmäisen kerran uudenvuodenaattona 1911, ja siinä toimi kabaree kevääseen 1915 saakka. "Tällä ainokaisella saarekkeella Pietarin yössä kirjallinen ja taiteellinen nuoriso, joka yleisen säännön mukaan ei omistanut ropoakaan, saattoi tuntea itsensä kotoisaksi." Vuonna 2001 samassa tilassa avattiin Kulkukoira-niminen kahvila.
Syntyhistoria
Tunnetuin 1910-luvun Pietarin kirjallisista salongeista oli Vjatšeslav Ivanovin Torni, joka oli symbolistitaiteilijoiden kohtauspaikka, jossa taiteilijat keskustelivat näkemyksistään ja töistään ja jossa väiteltiin kirjallisuudesta, filosofiasta, uudesta taiteesta, uskonnosta, mystiikasta ja okkultismista. Tornissa vieraili eräitä aikakauden tunnetuimpia kulttuurihahmoja: filosofi Nikolai Berdjajev sekä runoilijat Aleksandr Blok, Mihail Kuzmin, Fjodor Sologub ja Andrei Belyi.
Tästä joukosta irtaantui akmeismi-liikkeen runoilijoiden koulukunta, johon kuuluivat muun muassa Nikolai Gumiljov, Osip Mandelštam, Mihail Kuzmin. He siirtyivät tuottaja Boris Proninin pyörittämään ja omistamaan paikkaan, joka sijaitsi Daškovin kartanon kellarissa, jossa he kokoontuivat kirjallisuusopillisten keskustelujen, runonlausunnan ja esiintymisten merkeissä. He näkivät itsensä 'kulkukoirina', erillisinä jalosukuisista seurapiireistä – ja tästä kabaree sai nimensä. Runoilijat perustivat akmeismi-suuntauksen symbolismin vastapainoksi. Kulkukoira-kabaree sijaitsi kellarikerroksessa. Sinne kokoonnuttiin myöhään illalla ja istuskeltiin aamuvarhaiseen saakka. Sekä kellari että yö olivat ensi sijassa merkkejä, symboleja kabareen hengestä.
Kulkukoiran taiteilijapiirit
left|170px|thumb|[[Olga Glebova-Sudeikina (1885–1945), tunnettu pietarilainen avantgardistinen näyttelijä ja tanssija, jonka tanssista Vuohenjalkainen tuli Kulkukoira-kabareen symboli. (Kuva vuodelta 1913).]] Kulkukoira-kabaree on historiassa vertaansa vailla oleva kabaree, monien uusia ilmaisukeinoja etsineiden 1900-luvun alun taiteilijoiden kohtaamispaikka. Sen asiakkaisiin lukeutuivat muun muassa seuraavat tunnetut henkilöt: teatteriohjaajat Vsevolod Meyerhold ja Nikolai Jevreinov, teatteritaiteilija ja laulaja Aleksandr Vertinski, kuvataiteilijat Natan Altman, Kazimir Malevitš , Mstislav Dobuzinski, Boris Grigorjev, Sergei Sudeikin, runoilijat Anna Ahmatova, Velimir Hlebnikov, Vladimir Majakovski, Marina Tsvetajeva, Boris Pasternak, Sergei Jesenin, Osip Mandelstam, Aleksandr Blok, runoilija ja säveltäjä Mihail Kuzmin, säveltäjät Arthur Lourié, Sergei Prokofjev ja Ilja Sats, balettitanssija Tamara Karsavina.
Näyttelijä, tanssija ja kuvataiteilija Olga Glebova-Sudeikinan tunnetuin numero Kulkukoirassa oli Vuohenjalkaisen tanssi. Tästä demonisesta hahmosta tuli kabareen symboli. Vuonna 1913 nuori runoilija Vsevolod Knjazev teki itsemurhan onnettoman rakkauden vuoksi, ja Olga Glebova-Sudeikinaa väitettiin syypääksi hänen kuolemaansa. Myöhemmin Ahmatova käytti tapahtumaa juonikuviona Runoelmassa ilman sankaria.
Kabareen ilmapiiri vaihteli hienostuneesta älyllisyydestä bakkanaaliseen ilveilyyn Commedia dell'arten tyyliin. Kulkukoiran ilmapiiri oli hyvin teatterillinen ja poikkitaiteellinen sen kanta-asiakkaiden esittäessä jatkuvasti draamaa, näytelmää ja roolileikkejä. Näiden roolileikkien takana oli lähinnä teatteriohjaaja ja -teoreetikko Nikolai Jevreinov. Hän näki teatterin yhdeksi keskeiseksi sieluntilan kuvaksi ja teatterillisuuden yhdeksi ihmisen perusvaistoista. Hänen mukaansa teatterin lähtökohtana oli ihmisen muuntumistarve, pyrkimys olla joku toinen. Ja tätä toiseuden roolileikkiä Kulkukoiran kanta-asiakkaat toteuttivat, niin että siitä muodostui heidän toinen todellisempi luontonsa. "
Laskeuduttuaan Kulkukoiran kellarimaailmaan taiteilijat tunsivat haastavansa demonit esiin. Paholaisennaamio oli itseoikeutettuna mukana taiteilijanaamiaisissa. Esitelmät kielen olemuksesta, 1700-luvun musiikin sekä uuden musiikin konsertit ja runojen lausunta yhdistyivät luontevasti ilveilyyn, karnevaalikomiikkaan ja uskallettuihin kaksimielisiin naamiaisesityksiin, joissa nuoret taiteilijat muuttuivat italialaisen Commedia dell'arten hahmoiksi."
<div style="float: right; margin: 1em 1em 0 0; padding: 0.5em; background: #fffff4; border: 1px solid #ddddbb; width: 250px;"> Uuden Vuoden aatto 1940. Fontankan talo. Odotetun henkilön sijasta tekijän luokse saapuu joukko varjoja vuodelta 1913. He ovat naamiaisasuissa. Käännyn puolittain päin tulijoihin, Sanon sanoin hiljaisin: Ei täällä ole Venetsia dogien, Se kaikki ollutta jo on... Kaikki naamiot, viitat, sauvat ja kruunut Teitä tänä iltana kehotan riisumaan. Te Uuden Vuoden demonit! Käy vieraakseni Faust, kanssaan Don Juan, Dapper-tutto, Johannes Kastaja, Tuo kaino on Pohjolan Glahn Vaiko murhaaja Dorian Gray, Seinät väistyvät heidän tieltään, Valo leimahtaa, sireenit ulvovat, Kupoliksi katto kohottautukoon. Naamiot pudotkoon! En pelkää... En kavahda Hamletin hulluutta En Salomen tanssin hurjuutta, En Rautanaamion tuloakaan Olen ainesta kiveäkin kovempaa... Anna Ahmatova: Runoelma ilman sankaria. Suom. Anneli Heliö.
Kulkukoiran kanta-asiakas, toimittaja, kirjailija ja matemaatikko Pjotr Demjanovitš Uspenski, jota Kulkukoiran ystäväpiiri kutsui lempinimellä "Neljäs Ulottuvuus Uspenski" hänen neljättä ulottuvuutta käsittelevien luentojensa vuoksi, sanoikin: "Se oli paikka, jossa ei voinut tehdä mitään väärin." Uspenskilla oli tapana juoda Kulkukoirassa samppanjaa ja luennoida taiteilijapiireille metafyysisistä ulottuvuuksista sekä asioista heidän kanssaan keskustella yliluonnollisista.
Abstraktin taiteen edelläkävijät kokoontuivat Kulkukoirassa, ja kabareessa järjestettiin esimerkiksi heinäkuussa 1913 Robert Delaunayn ja Sonia Delaunayn työlle omistettu ilta ja saman vuoden joulukuussa Sonia Delaunayn näyttely. . Usein kabareessa pistettiin pystyyn hilpeitä ja mielikuvituksellisia teatteriesityksiä, joissa tehtiin pilaa kabareeravintolan kanta-asiakkaista.
Anna Ahmatova näki teatterileikin, harlekiininäytelmän, tulevien traagisten tapahtumien taustalla." Runoelmassa ilman sankaria vuoden 1913 harlekiininäytelmä muodostaa moniaikaisen ja -tasoisen teoksen juonen.
Runo kertoo Kulkukoirassa esitetystä teatterileikistä. Nuoret taiteilijat olivat monitaiteellisia ja innostuneita kaikenlaisista kokeiluista. Myös musiikillinen improvisointi oli Kulkukoirassa suuressa suosiossa. Nuoret muusikot sävelsivät musiikkia, jota he pitivät vaihtoehtona silloin vallitsevalle ilmaisutavalle. Yksi heistä oli Ilja Sats, joka yritti laajentaa musiikillista ajattelua käsittämään mitkä tahansa äänet taiteellisen teoksen osiksi."
Kerrotaan että Kulkukoiran ummehtunut ilma, joka tuoksui halvalta tupakalta, oli täynnä zaumia, käsittämätöntä kieltä, jota Ilja Satsin ja Arthur Lourién musikaaliset kokeilut myötäilivät.
Viranomaiset sulkivat Kulkukoira-kabareen 1915.
Wäinö Valkama
Wäinö Aleksis Valkama (17. heinäkuuta 1877 Pusula – 12. kesäkuuta 1948 Kuusankoski) oli suomalainen kansakoulunopettaja, pankinjohtaja, kunnallisneuvos ja Suomalaisen puolueen ja kansallisen kokoomuksen kansanedustaja.
Kulkukoiran kellari
Tbilisi
Useat venäläiset taiteilijat ja filosofit, joista moni oli Kulkukoiran vanhoja kanta-asiakkaita, pakenivat vallankumouksen jaloista Kaukasukselle, Georgian Tbilisiin (Tiflisiin), jonne muodostui vuosina 1917–1920 kulttuurien keidas ja dynaaminen taiteiden keskus. Vuonna 1917 Tbilisissä avattiin kolme underground-kabareeta.